钦定古今图书集成/明伦汇编/闺媛典/第024卷 > 任贤臣妻王氏
## 钦定古今图书集成/明伦汇编/闺媛典/第024卷 > 任贤臣妻王氏

按朱熹《宜人王氏墓志铭》：“右朝请大夫任公贤臣之
妻。宜人王氏，明州慈溪县人，故朝奉大夫中书门下
检正诸房公事讳庭秀之女。年十七，归任氏。任氏世
为眉山人，后徙蔡氏。靖康之乱，朝请昆弟迨其母魏
国太夫人奔走南渡，生理萧然。宜人嫁时装甚厚，尽
捐以佐朝夕之用事。太夫人尽爱敬，甘旨无缺供，无”
故未尝辄去左右。遇有疾，衣不解带，粥药尝而后进，
伉俪相敬如宾，所以辅佐之者甚至。朝请尝通守武
昌，久摄郡事。前例，摄事者受俸给与诸司问遗往来
皆如真太守。朝请疑之，以语宜人，宜人曰：“异时贫甚，
宜不聊生，亦且至今日矣。今幸粗足，何以是自污为？”
朝请以为然，皆谢不取。大夫公历守数郡，晚岁奉祠
以归，或以其精力未衰，犹可以复任，而宜人深以止
足为戒，大夫乃不行。宜人治家严而有法，岁时祭祀，
先旬月戒具，至期斋肃，每事必亲，虽疾亦强起。中馈
酒食之事，盖终身不以诿人。教饬子孙甚严，未尝假
以颜色而视其饮食。时其寒燠，皆有条理。遇下有恩
意，然敝衣裤亦不妄“与。既病，犹治家事不废，中外肃
然”者十年。以淳熙九年十一月三日卒，享年若干。子
男三人：璜，宣教郎、知江州德化县事；玠，承务郎、知临
江军清江县事，皆先卒；璋，迪功郎、袁州万载县丞。女
一人，适通直郎、通判容州程说之。孙男七人：希夷，举
进士，调迪功郎、建宁主簿；图南，迪功郎、严州建德县
尉；斗“南、应南、鹏南、抟南女三人，璋、希夷将以十年七
月某日，奉宜人之柩葬于邵武军邵武县长乐之原。”